Quum mihi proposuissem, vera omnium formationum Guestfaliae crustacea perscrutari, exiguis fini- 
bus me continere coactus eram, quum materia collata ad arctam tantum formationem pertineret. E Guest- 
faliae saxis Triasicis crustacea nondum prodita sunt; in Jurassicis autem stratis fragmenta novi nulla nisi 
unum cephalothoracis, quod e Lias apud Borlinghausen sito accepi. Inferiora cretaceae formationis strata : 
arenosa et argilosa sedimenta Neocomi et Gaulti in montibus Teutoburgensibus et in finibus Batavis reperta 
nulla adhue erustacea ministraverunt. Eandem inopiam in stratis Turoni animadvertimus. Si unicam spe- 
ciem, quae in cenomanica glauca arena apud Essen inventa est, omittimus, superiores tantum cretaceae forma- 
tionis straturae nulla crustacea adhuc ostenderunt. Haec strata jacent media in pelvi et eo quidem modo 
ut recentius Senonum interius sit, antiquius autem Senonum, Belemnitella quadrata distinctum, modo arctius 
modo latius in circuitu extensum in lucem prodeat. 
De geognosticis et palaeontologicis rationibus regionis nostrae latius disserere longum est et a pro- 
posito alienum; neque aliquam utilitatem afferem, quum de hac materia Fer. Roemer dissertationem con- 
scripserit, cui Ewaldus, Hosius, v. d. Mark, de Strombeck praeclara addiderunt. 
E stratis inferioris Senoni praeter callianassae branchia, quae ubique in arenosis hujus strati lapidi- 
bus inveniuntur, unus tantum locus jam dudum, notus nominari potest, qui aliquid opusculo nostro prae- 
buerit: Dülmen. Ibi cum calianassa Podocrates Dülmensis et Hoploparia longimana et Enoploclytia hetero- 
don inventa sunt, 
In superiore Senono sunt montes, qui vocantur Baumberge, uberrimus bene conservatorum petrefa- 
etorum fons jam saecula notus; qui praeter ignotum quoddam crustaceum nobis obtulit: Palinurum Baum- 
bergicum, Nymphaeopem Coesfeldiensem, Cardyrhynchum spinosum. Insuper apud urbem Sendenhorst nuper 
inventa sunt: Pseudocrangon tenuieaudus, Penaeus Rómeri, Oplophorus Vondermarki, Nymphaeops Senden- 
horstensis. 
Facere non possum, quin hoc loco mentionem faciam alii etiam fontis, unde mihi quidem haurire 
non contigit; attamen posteriores indagatores ibi multa crustacea fossilia detecturos esse verisimile est. Vir 
enim, cui diffidere omnino non licet, nuper mihi nuntiavit, ante 30 fere annos in latifundio Alberding Flens- 
bergi prope Altenberge, qui vicus 12 millia passum distat a Monasterio Guestfalorum, multa ecrustaceorum 
fragmenta reperta esse in lapicidinis viae struendae causa fossis. Sperans, edoctum, me iri hune. quoque 
locum visitavi; sed omnes fodinas obrutas inveni. Accolae autem censebant, fore, ut lapicidinae brevi tem- 
pore renovarentur. 
His igitur erustaceis adhuc repertis, quae supra nominavi, manifestum est. nostram regionem e de- 
capodibus erustaceis neque Brachyura neque Ánomura, sed Macrura solum praebuisse. Inter quae quatuor 
familiae Locustinorum, Thalassinorum, Astacinorum, Caridum nonnullis speciebus repraesentantur. 
Quae crustacea describens si plures unius generis aut speciei partes aderant, de quibus num jun- 
genda essent dubitari posset, fragmenta seperatim depingenda esse putabam, ne signis collatis species aut 
genus imaginaria gignerent, quae aliorum quaestiones turbarent. 
Quae usque ad nostra tempora de fossilibus Guestfaliae crustaceis explorata sunt, breviter exponam. 
A. Rómer memorat, callianassam Faujasii et Glypheam Leachi apud urbes Dülmen et Osterfeld inveniri; 
Geinitz Becksio auctore unum Podocratem Dülmensem et von der Mark, qui omnia Guestfaliae crustacea 
fossilia composuit, Palaemontem Rómeri et Palaemontem tenuiceaudum attulerunt. 
Hoc meum opusculum nullo modo ad finem redigi potuisse, nisi privatarum colleetionum, e quibus 
hauriendum erat, possessores et publicorum museorum directores eximia benignitate et summa comitate me 
adjuvassent, vix mihi dicendum existimo. Maximam autem gratiam debeo et professori Karsch, qui ditissi- 
mum Monasteriensis academiae thesaurum mihi aperuit et prof. Michelis et prof. Hosius Monasteriensibus 
et Dr. von der Mark Hammeusi et professoribus maxime colendis Beyrich, cujus scholis Berolini intereram 
et Ferdinando Rómer, eujus lectiones Vratislaviae frequentabam. 
